joelniklaus/EU_Wikipedias huggingface dataset:
James Hopwood Jeans

James Hopwood Jeans (11. syyskuuta 1877 – 16. syyskuuta 1946) oli englantilainen fyysikko, tähtitieteilijä ja matemaatikko. Hän oli ensimmäinen joka ehdotti että kenties ainetta syntyy jatkuvasti kaikkialla maailmankaikkeudessa.

Jeans tunnetaan monien kansantajuisten tähtiteteen kirjojen tekijänä.

Lähteet

Aiheesta muualla 
 

Englantilaiset matemaatikot
Englantilaiset tähtitieteilijät
Englantilaiset fyysikot
Vuonna 1946 kuolleet
Vuonna 1877 syntyneet
Lyhytsiipiset

Lyhytsiipiset (Staphylinidae) on haiskiaismaisten yläheimoon kuuluva kovakuoriaisheimo. Ne erittävät pahanhajuista nestettä, jota ruiskuttamalla ne puolustautuvat petoja vastaan.

Ulkonäkö ja koko 

Lyhytsiipisillä on pitkä ruumis, mutta peitinsiivet ovat ruumiiseen nähden lyhyet.

Levinneisyys ja elinympäristö 

Lyhytsiipiset elävät usein muurahaisten seurassa. Muurahaiset pitävät niistä huolta ja lyhytsiipiset puolestaan erittävät makeaa nestettä muurahaisille palkinnoksi huolenpidosta. Joitakin lajeja esiintyy karjanlannan seassa.

Luokitus 

Lyhytsiipisiin kuuluvia alaheimoja ovat Scaphidiinae eli Scaphidiidae ja valelyhytsiipiset (Pselaphinae/Pselaphidae), Micropeplinae, Habrocerinae, Omaliinae, Proteininae, Steninae, Aleocharinae, Staphylininae, Tachyporinae, Trichophyinae, Euasthetinae, Phloeocharinae, Paederinae, Oxyporinae, Olisthaerinae ja Oxytelinae. Lyhytsiipisiin kuuluvia sukuja ovat myyriäiset (Bledius) ja nupiaiset (Stenus). Viimeksi mainittuun sukuun kuuluu täplänupiainen (S.biguttatus). Lyhytsiipisiin kuuluva laji on myös keisarilyhytsiipi (Staphylinus caesarius).

Lähteet

Aiheesta muualla 

Laji.fi: Lyhytsiipiset (Staphylinidae)
The Ego Has Landed

The Ego Has Landed on Robbie Williamsin ensimmäinen kokoelma-albumi. Se julkaistiin toukokuussa 1999. Albumi sisälsi kappaleita kahdelta ensimmäiseltä levyltä.

Kappaleet 
 Lazy Days (1997)
 Millenium (1998)
 No Regrets (1998)
 Strong (1998)
 Angels (1997)
 Win Some Lose Some (1998)
 Let Me Entertain You (1997)
 Jesus in a Camper Van (1999)
 Old Before I Die (1997)
 Killing Me (1997)
 Man Machine (1998)
  She's the One (1997)
 Karma Killer (1998)
 One of God's Better People (1997)

Arviot 
 Allmusic: 
 Rolling Stone:

Aiheesta muualla 
 The Ego Has Landed discogs.com -sivustolla

Lähteet 

Vuoden 1999 kokoelma-albumit
Robbie Williamsin albumit
Raatokuoriaiset

Raatokuoriaiset (Silphidae) ovat haiskiaismaisten yläheimoon kuuluva kovakuoriaisheimo. Sen entinen nimi oli haiskiaiset. Raatokuoriaisten heimo jakautuu kahteen alaheimoon: Nicrophorinae ja Silphinae. 

Heimoon kuuluu muun muassa turkkiloiden (Nicrophorus) suku, johon kuuluvia lajeja ovat esimerkiksi mustaturkkilo (Nicrophorus humator), tutkijaturkkilo (Nicrophorus investigator), pikkuturkkilo (Nicrophorus vespilloides) ja karvaturkkilo (Nicrophorus vespillo). Muita Suomessa esiintyviä raatokuoriaisten heimoon kuuluvia sukuja ovat: Necrodes, aitohaiskiaiset (Thanatophilus), Oiceoptoma, juomuhaiskiaiset (Aclypea), Dendroxena, sysihaiskiaiset (Silpha) ja Phosphuga.

Ulkonäkö ja koko 

Raatokuoriaiset ovat kooltaan isoja. Ne ovat väriltään tummia. Turkkiloilla on selässään punaisia tai keltaisia juovia tai täpliä.

Ravinto 

Raatokuoriaiset syövät yleensä mätäneviä eläinjätteitä. Niillä on erittäin hyvä hajuaisti ja ne löytävät tuntosarviensa avulla haaskan jopa usean kilometrin päästä. Raatokuoriaiset ovat myös hyviä lentäjiä ja voivat saapua ravinnon ääreen melko kaukaakin. Osa lajeista syö kasveja.

Lähteet

Aiheesta muualla 
Määrityssivu Suomen raatokuoriaisista: https://sites.google.com/view/raatokuoriaiset/home
 http://www.vastavalo.fi/haku_raatokuoriainen.html
Laji.fi: Raatokuoriaiset (Silphidae)
Ötökkätieto: Haiskiaiset, turkkilot (Raatokuoriaiset) Silphidae
Bug Guide: Family Silphidae - Carrion Beetles 
University of Michigan, Animal Diversity Web (ADW): Silphidae carrion beetles 

Erilaisruokaiset
Dózsa Debreceni

Dózsa Debreceni () oli unkarilainen aatelinen, joka toimi Transilvanian voivodina vuosina 1318 - 1321,  Unkarin kuninkaan Kaarle Robertin nimittämänä.

Katso myös 
 Luettelo Transilvanian ruhtinaista

Lähteet

Viitteet 

Transilvanian voivodit
Toma Szécsényi

Toma Szécsényi () oli unkarilainen aatelinen, joka toimi Transilvanian voivodina vuosina 1321 - 1342.  Toma oli Unkarin kuninkaan Kaarle Robertin viimeinen voivodinimitys.

Katso myös 
 Luettelo Transilvanian ruhtinaista

Lähteet

Viitteet 

Transilvanian voivodit
Oiva Kentta

Oiva Jaakko Kentta (14. maaliskuuta 1943 – 15. tammikuuta 2020 Korsnäs) oli suomalainen puuseppämestari ja koristeveistäjä. Häntä pidetään Suomen johtavana koristeveistomestarina, joka nosti erityisesti jurvalaisen tyylihuonekaluteollisuuden tasoa, kehitti veistotekniikkaa ja veistorautojen ylläpitoa ja teräystekniikkaa.

Kentta opiskeli 1960-luvun alussa Jurvan kotiteollisuuskoulussa. Puusepän opintoja hän täydensi Åke Skjöldin piirustuskurssilla. Hän työskenteli ensin koristeveistäjänä jurvalaisten tyylihuonekalutehtaiden palveluksessa ja suoritti koristeveistomestarin tutkinnon 1972. Hän toimi koristeveiston opettajana kotiteollisuuskoulussa, kansalaisopistossa, Koulutuskeskus Sedussa ja Seinäjoen ammattikorkeakoulun muotoilun koulutusohjelmassa.

Oiva Kentta osallistui lukuisiin koristeveistoalan näyttelyihin, kilpailuihin ja työmessuihin Suomessa ja muissa Pohjoismaissa.

Teoksia
Koristeveistokirja yhdessä Kalervo Puskalan ja Petri Karjalaisen kanssa, Ajatus 1999. ISBN 951-566-000-9.

Lähteet

Aiheesta muualla
Oiva Kentan ja hänen oppilaidensa töitä (pdf)

Suomalaiset puusepät
Suomalaiset opettajat
Vuonna 1943 syntyneet
Vuonna 2020 kuolleet
Mystery Science Theater 3000

Mystery Science Theater 3000 on Joel Hodgsonin luoma amerikkalainen tieteiskomediasarja, jonka tuotti Best Brains -tuotantoyhtiö. Sarja sai ensiesityksensä marraskuussa 1988 KTMA-TV -nimisellä paikalliskanavalla Minneapolisin/Saint Paulin alueella. Myöhemmin sarjaa tuotettiin kaapelitelevisiossa Comedy Central -kanavalle vuosina 1989–1996 ja Sci-Fi Channelille vuosina 1997–1999.. Sarjaan tuotettiin uusi tuotantokausi Netflix-suoratoistopalvelulle vuonna 2017.

Mystery Science Theater 3000 kertoo avaruusasemalle vangitusta miehestä, joka rakentamiensa robottitovereiden kanssa pakotetaan katsomaan huonoja elokuvia. Jaksossa esitetään yksi elokuva roolihahmojen humorististen kommenttien säestyksellä. Sen välissä nähdään lyhyitä sketsejä, jotka usein liittyvät kyseiseen elokuvaan.

Päähenkilöä (nimeltään Joel Robinson) esitti aluksi sarjan luoja Hodgson, mutta kun hän jätti sarjan viidennen kauden puolivälissä, uutta avaruusaseman vankia Mike Nelsonia alkoi esittää sarjan pääkäsikirjoittaja Michael J. Nelson. Robottihahmot Crow T. Robot, Mike Servo ja Gypsy on toteutettu nukkeina, joiden esittäjät ovat myös vaihtuneet sarjan aikana.

Sarjaa on tuotettu 217 jaksoa ja siitä on myös tehty vuonna 1996 julkaistu elokuva Mystery Science Theater 3000: The Movie, joka esitettiin Suomessa Sub-kanavalla vuonna 2003. Mystery Science Theater 3000 on voittanut arvostetun Peabody-palkinnon ja se on ollut kaksi kertaa Emmy-ehdokkaana.

Lähteet

Viitteet

Yhdysvaltalaiset komediasarjat
Yhdysvaltalaiset scifi-sarjat
1980-luvun televisiosarjat
1990-luvun televisiosarjat
2010-luvun televisiosarjat
Netflix-alkuperäissarjat
Comedy Centralin televisio-ohjelmat
Syfyn televisio-ohjelmat
Rise of the Rotten

Rise of the Rotten on tanskalaisen brutaalin death metalin yhtyeen Dien ensimmäinen ja viimeiseksi jäänyt studioalbumi. Se julkaistiin vuonna 2010 levymerkillä Unique Leader Records.

Kappaleet

Kokoonpano 
Yhtye
 Søren Christensen ‎– laulu
 Tajs Kolman ‎– kitara
 Rasmus Henriksen‎ ‎– kitara
 Jonas Møller ‎– bassokitara
 Bent Bisballe Nyeng ‎– rummut

Tuotanto
 Tue Madsen ‎– miksaaja
 Jacob Olsen ‎– äänittäjä
 Tony Sandoval ‎– kansikuva
 Lars Bisballe Jensen ‎– layout

Arvostelut 
 AllMusic: 
 Doseofmetal.com: 
 Metal.de: 7/10

Lähteet

Aiheesta muualla 
 

Vuoden 2010 esikoisalbumit
Tanskalaiset death metal -albumit
Brutaalit death metal -albumit
Pilahvi

Pilahvi, pilav tai pilaf tai plov (), pulau, pulao, tai polu on etenkin monissa Aasian muslimivaltaisissa maissa tunnettu, alkujaan ehkä persialainen riisiruoka. Sen runkona on tavallisesti öljyssä paistettu ja edelleen liha- tai kasvisliemessä kypsennetty riisi. Lisäksi ruuassa on esimerkiksi vihanneksia (kuten sipulia, valkosipulia, porkkanaa), hedelmiä (esimerkiksi rusinoita, taateleita), lihaa, kalaa tai pähkinöitä sekä suolaa ja muita mausteita. Liha, kastike tai voisula kaadetaan tavallisesti annoksen päälle tai sekoitetaan riisiseoksen joukkoon mutta saatetaan tarjoilla erillisestä astiastakin. 

Intialaisessa keittiössä pilahvi tehdään perinteisesti basmatiriisistä. Pulao- tai pilahviriisistä on lukuisia eri versioita. Yksinkertainen lisäketyyppinen riisi syntyy esimerkiksi kardemummasta, voista tai kasvisöljystä, keitetyistä herneistä (tai porkkanaraasteesta) ja basmatiriisistä. Esimerkiksi pähkinäpilahvia intialaisittain valmistettaessa paksupohjaisessa kattilassa voidaan paistaa ensin valkosipulia ja porkkanaraastetta. Muutaman minuutin jälkeen lisätään mausteet (esimerkiksi jauhettua korianteria, muutama vihreä kardemumma, mustia sinapinsiemeniä, jeeran siemeniä) ja vedessä 20-30 minuuttia lionnut, hyvin valutettu riisi. Seosta paistetaan pari minuuttia sekoitellen. Joukkoon lisätään kasvislientä, laakerinlehti, suolaa ja pippuria. Seos kiehautetaan ja annetaan kypsyä kymmenkunta minuuttia miedommalla lämmöllä. Pannu nostetaan liedeltä ja annetaan vetäytyä 5 minuuttia kannen alla. Laakerinlehti ja kardemummat poistetaan kypsästä riisistä. Annos koristellaan ennen tarjoilua esimerkiksi cashew- ja saksanpähkinöillä ja korianterinlehdillä. 

Pilahvista on tehty myös muunnoksia korvaamalla riisi jollain muulla viljalla.

Lähteet

Aiheesta muualla

Uzbek plov  (bbcgoodfood.com)
Plov – Плов  (olgasflavorfactory.com)
Plov  (russianfood.com)
All about pulao or pilaf   (khanapakana.com)
Broileripihvit ja hedelmäinen pilahvi  (pirkka.fi)
Sapuskaa, harashoo! – Plov (MTVuutiset.fi)
Pilahviriisi filotaikinakuoressa - Yufkali pilav (superkokki.com)

Pilav
Afganistanilainen keittiö
Plov
Intialainen keittiö
Turkkilainen keittiö
Armenialainen keittiö
Afrikkalainen keittiö
Juutalainen keittiö
Venäläinen keittiö
Riisiruoat
Miklós Raholcai Kont

Miklós Raholcai Kont () oli kroati-unkarilainen aatelinen, joka toimi Unkarin kuningaskunnan palatiinina vuosina 1356 – 1367.  Ennen sitä Miklós toimi 1351 - 1356 Transilvanian voivodina kuningas Ludvig I Suuren nimittämänä.

Katso myös 
 Luettelo Transilvanian ruhtinaista

Lähteet

Viitteet 

Transilvanian voivodit
Unkarin kuningaskunnan palatiinit
Syntymävuosi tuntematon
Vuonna 1367 kuolleet
Ladislaus Losonci

Ladislaus Losonci (; ) oli unkarilainen aatelinen, joka toimi Transilvanian voivodina vuosina 1376 - 1385, Unkarin kuninkaan Ludvig I Suuren nimittämänä ja vuosina 1386 - 1392 kuningatar Marian nimittämänä.

Katso myös 
 Luettelo Transilvanian ruhtinaista

Lähteet

Viitteet 

Transilvanian voivodit
Planckin tilavuus

Planckin tilavuus  on tilavuuden yksikkö Planckin yksikköinä tunnetussa luonnollisessa yksikköjärjestelmässä. Planckin tilavuus on Planckin pituuden kuutio.

Perusyksilöillä ilmaistuna ja likiarvo SI-järjestelmässä:
 4,222 · 10−105 m3
missä

 on Planckin pituus
 on redusoitu Planckin vakio
 on valonnopeus tyhjiössä
 on gravitaatiovakio.

Kvanttimekaniikka
Suureet
Planckin pinta-ala

Planckin pinta-ala  on pinta-alan yksikkö Planckin yksikköinä tunnetussa luonnollisessa yksikköjärjestelmässä. Planckin tilavuus on Planckin pituuden neliö.

Perusyksilöillä ilmaistuna ja likiarvo SI-järjestelmässä:
 2,612 · 10−70 m2
missä

 on Planckin pituus
 on redusoitu Planckin vakio
 on valonnopeus tyhjiössä
 on gravitaatiovakio.

Kvanttimekaniikka
Suureet
Mariánské Lázně

Mariánské Lázně () on kylpylä- ja kongressikaupunki Länsi-Böömin vuoristossa Karlovy Varyn läänissä Tšekissä. Siellä on yli 40 kivennäisvesilähdettä, joiden vedessä on hiilihappoa ja glaubersuolaa.

Lähteet

Aiheesta muualla 

Tšekin kaupungit
Hampus

Hampus on miehen etunimi. Alkujaan nimi on latinalaistettu muoto vanhasta saksalaisesta nimestä Hampo, mutta nykyään se käsitetään varsinkin Ruotsissa muunnokseksi Johannes-nimen lyhentymästä Hans.

Suomessa nimi Hampus on Digi- ja väestötietoviraston tietojen mukaan annettu vuoden 2019 loppuun mennessä noin 180 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Hampuksen nimipäivä on 27. joulukuuta. Päivä on apostoli Johanneksen perinteinen muisto­päivä, jolle Hampus-nimikin on sijoitettu, koska se on käsitetty Hans- ja siten Johannes-nimen muunnokseksi. Ruotsissa Hampuksen samoin kuin Hansin nimipäivä on 29. elokuuta, jota on vanhastaan vietetty Johannes Kastajan mestauksen muisto­päivänä.

Tunnettuja Hampus-nimisiä 

 Hampus Dalström (1829–1882), suomalainen arkkitehti
 Hampus Furuhjelm (1821–1909), suomalainen vara-amiraali, tutkimusmatkailija, Venäjän Kaukoidän ja Taganrogin kuvernööri
 Hampus Gustafsson (s. 1993), ruotsalainen jääkiekkoilija
 Hampus Holmgren (s. 1995), suomalainen jalkapalloilija
 Hampus Lindholm (s. 1994), ruotsalainen jääkiekkoilija
 Hampus Lönn (s. 1991), ruotsalainen jalkapalloilija
 Hampus Julius Oldenburg (1819–1876), ruotsalaissyntyinen kauppias, Porin tulitikkutehtaan perustaja

Lähteet 

Etunimet
Marokiini

Marokiini eli marokonnahka () on mustaa sileää vuohennahkaa, jota käytetään laukkuihin ja lompakkoihin.

Lähteet 

Nahka
Värisilmä

Värisilmä on yksityisten suomalaisten kauppiaiden omistamista liikkeistä muodostuva maaleja ja muita sisustusmateriaaleja myyvä vähittäiskauppaketju. Sen osto-organisaationa ja tukkuportaana toimii kauppiaiden yhteisesti omistama Väritukku Oy. Värisilmä on Väritukku Oy:n nimiin rekisteröity aputoiminimi. Väritukku vastaa Värisilmä-myymälöiden yhteisistä tuotehankinnoista, logistiikasta sekä ketjumarkkinoinnista ja -mainonnasta.

Värisilmä-ketju perustettiin vuonna 1953. 1970-luvun puolivälissä Väritukku oli osa pohjoismaista 4-Color-yhteistyöryhmää, jonka muut jäsenet olivat ruotsalainen Färgsam AB, tanskalainen Glodi A.M.B.A., norjalainen Samkolör A/S ja kattoyritys A/S Four-Color. Ryhmällä oli tuolloin kaikkiaan 450 värikauppaa Pohjoismaissa.

Nykyisin ketjussa on toistasataa liikettä. Lisäksi ketju ylläpitää verkkokauppaa.

Värisilmä kuuluu Suomen kymmenen suurimman rautakauppatavaroita myyvän ketjun joukkoon. Vuonna 2012 ketjun keskusliikkeen Väritukun liikevaihto oli 16 miljoonaa euroa ja henkilöstömäärä 23. Koko ketjun yhteensä 112 myymälän liikevaihto vuonna 2012 oli noin 150 miljoonaa euroa.

Vuonna 2008 Värisilmä-ketjuun sulautui aiemmin omana ketjunaan toiminut Suomen Teesi Oy.

Lähteet

Rautakauppa
Suomalaiset kauppaketjut
Tukkukaupat
Suomalaiset yritykset
Viikingit (televisiosarja)

Viikingit on kanadalais-irlantilainen historiallinen televisiosarja, jonka ensiesitys Pohjois-Amerikassa oli 3. maaliskuuta 2013. Sarjan on luonut ja käsikirjoittanut Michael Hirst kanadalaiselle History-televisiokanavalle.

Ensimmäistä kautta valmistettiin yhdeksän jaksoa. Se oli Historyn ensimmäinen täysin käsikirjoitettu ohjelma, ja suosion takia kanava ilmoitti huhtikuussa 2013 tekevänsä kymmenen uutta jaksoa. Toinen kausi alkoi helmikuussa 2014. Maaliskuussa 2014 History antoi luvan kolmannen kauden 10:lle jaksolle vuodelle 2015. Viikinkien neljäs kausi sisältää 20 jaksoa, ja viides kausi myös 20 jaksoa. Kuudennen ja samalla viimeisen kauden ensiesitys oli 4. joulukuuta 2019. Se sisältää yhteensä 20 jaksoa, jotka julkaistiin kahdessa 10 jakson erässä.

Sarjaa on kuvattu Irlannissa. Suomessa sarjaa on esittänyt Sub. Elokuvan päänäyttelijöihin kuuluvat suomalaiset Peter Franzén ja Jasper Pääkkönen.

Näyttelijät

Lähteet

Aiheesta muualla
 

Kanadalaiset televisiosarjat
2010-luvun televisiosarjat
Seulonnan keskeiset artikkelit
Historyn televisio-ohjelmat
Harper

Harper voi tarkoittaa seuraavia:

paikkoja
Harper, kylä Kanadassa
Harper, kaupunki Liberiassa
Harper, kaupunki Yhdysvaltojen Iowassa
Harper, kaupunki Yhdysvaltojen Kansasissa
Harper, asutuskeskus Yhdysvaltojen Texasissa

henkilöitä

 Alan Harper (s. 1944), irlantilainen anglikaaninen arkkipiispa
 Ben Harper (s. 1969), yhdysvaltalainen laulaja-lauluntekijä
 Blake Harper (s. 1968), kanadalainen pornonäyttelijä
 Bob Harper (s. 1965), yhdysvaltalainen kuntosaliohjaaja ja -valmentaja, televisioesiintyjä
 Bryce Harper (s. 1992), yhdysvaltalainen baseballpelaaja
 Dawn Harper-Nelson (s. 1984), yhdysvaltalainen pika-aitajuoksija
 Ernest Harper (1902–1979), brittiläinen kestävyys- ja maastojuoksija
 Francis Harper (1886–1972), yhdysvaltalainen biologi ja lintutieteilijä
 Heather Harper (1930–2019), irlantilainen oopperalaulaja
 Hill Harper (s. 1966), yhdysvaltalainen näyttelijä ja kirjailija
 Honey Harper, oik. William Fussell (s. 1989), yhdysvaltalainen muusikko
 Ida Husted Harper (1851–1931), yhdysvaltalainen suffrageetti
 Jacey Harper (s. 1980), trinidadtobagolainen pikajuoksija
 James Harper (s. 1980), englantilainen jalkapalloilija
 Patrick Harper (s. 1998), yhdysvaltalainen jääkiekkoilija
 Ron Harper (s. 1964), yhdysvaltalainen koripalloilija
 Roy Harper (s. 1941), englantilainen laulaja ja lauluntekijä
 Sam Harper, yhdysvaltalainen käsikirjoittaja, ohjaaja ja elokuvatuottaja
 Shane Harper (s. 1989), yhdysvaltalainen jääkiekkoilija
 Stephen Harper (s. 1959), Kanadan pääministeri
 Steve Harper (s. 1975), englantilainen jalkapallomaalivahti
 Sylvia Lance Harper (1895–1982), australialainen tennispelaaja
 Tess Harper (s. 1950), yhdysvaltalainen näyttelijä
 Valerie Harper (1939–2019), yhdysvaltalainen näyttelijä

kuvitteellisia henkilöitä
 Roy Harper, DC Comicsin sarjakuvahahmo.
Erakkohaukka

Erakkohaukka (Buteogallus solitarius) on haukkojen heimon luhtahaukkojen sukuun kuuluva lintu. Sitä tavataan  hyvin laajalla alueella Meksikosta Argentiinan luoteisosaan ja siinä väissä Belizessa, Hondurasissa, Guatemalassa, Nicaraguassa, Costa Ricassa, El Salvadorissa, Panamassa, Kolumbiassa, Venezuelassa, Guyanassa, Perussa, Ecuadorissa ja Boliviassa. Se on silti yleensä harvinainen ja paikallinen, eikä populaatio arvion mukaan ehkä ylitä tuhatta yksilöä, joskin arvio on luultavasti liian alhainen. Aikuisten yksilöiden määrä on todennäköisesti kuitenkin 1 000–2 500 yksilöä, jolloin kokonaismäärä olisi 1 500–4 000 yksilö. Kanta on kuitenkin pienenemässä elinalueiden tuhoutumisen ja liiallisen metsästyksen vuoksi.

Sen elinpiiriä ovat kosteat, tiheämetsäiset vuorenjuuret ja muut subtrooppiset ja trooppiset esivuoret ja kosteat vuoristometsät, yleensä 600–2 200 metrin korkeudessa.

Laji luokiteltiin aiemmin erakkohaukkojen sukuun (Harpyhaliaetus), mutta molekyylitutkimusten perusteella se kuuluu luhtahaukkojen suvun neljä lajia käsittävään kladiin.

Lähteet

Haukat
Merja Ylä-Anttila

Merja Hannele Ylä-Anttila (o.s. Kivinen, s. 14. toukokuuta 1960 Hämeenlinna) on suomalainen toimittaja, joka työskentelee Yleisradion toimitusjohtajana.

Ylä-Anttila aloitti tehtävässään Ylen johdossa syyskuun 2018 alussa. Hän on työskennellyt vuosina 2001–2018 MTV3-televisiokanavan MTV Uutisten uutis- ja ajankohtaisohjelmien vastaavana päätoimittajana. Vuosina 2015–2018 Ylä-Anttila oli sisällöntuotantoyhtiö Mediahub Helsingin toimitusjohtaja. Vuonna 2015 Mediahubiin siirrettiin MTV:n uutistoimitus.

Ylä-Anttila kirjoitti ylioppilaaksi hämeenlinnalaisesta Kaurialan lukiosta 1979. Hän tuli MTV:hen alun perin kesätoimittajaksi vastaperustettuihin uutisiin vuonna 1982. Hän työskenteli muun muassa kotimaan toimittajana sekä pitkään politiikan toimittajana ja toimituspäällikkönä ennen siirtymistään päätoimittajaksi 2001. Ylä-Anttila toimi myös MTV:n toimitusjohtajan varahenkilönä. Huhtikuussa 2018 Ylä-Anttila valittiin Yleisradion toimitusjohtajaksi. Ylä-Anttila on toinen nainen Yleisradion johtajana Hella Wuolijoen jälkeen.

Merja Ylä-Anttila kuuluu Päätoimittajien yhdistyksen johtokuntaan. Vuonna 2011 hänet nimitettiin Pelastakaa Lapset ry:n hallitukseen. Palvelualojen työnantajat Palta ry:n hallituksen puheenjohtaja Ylä-Anttila on ollut vuoden 2021 alusta lähtien.

Lähteet

Suomalaiset yritysjohtajat
Ylen toimitusjohtajat
Suomalaiset päätoimittajat
Suomalaiset televisiotoimittajat
Elävät henkilöt
Vuonna 1960 syntyneet
MTV
Matala-Tatra

Matala-Tatra (tšekiksi: Nízke Tatry) on vuoristo Slovakiassa. Se on Tatravuoristosta erillinen vuoristo. Sen korkein huippu on Ďumbier, jonka korkeus on 2 043 metriä.

Lähteet 

Slovakian vuoristot
Žilinan alue
Hupputinami

Hupputinami (Nothocercus nigrocapillus) on tinameihin kuuluva lintulaji. Lajia tavataan uhanalaisena Etelä-Amerikasta.

Koko ja ulkonäkö
Kooltaan hupputinami voi kasvaa 32–35 cm pitkäksi. Yleisväritykseltään laji on ruskea. Päälaki on muuta ruumista tummempi ja lähes musta. Vatsa, selkä ja siivet ovat väriltään ruskeat ja osa siipien sulista on valkokärkisiä. Höyhenpuvussa voi olla ohuita mustia raitoja ja alalaji N. n. cadwaladeri  on väriltään nimialalajia N. n. nigrocapillus punaisempi. Hupputinamin kurkku on valkoinen.

Levinneisyys ja elintavat
Hupputinamilla on 2 alalajia. Niistä nimialalajia N. n. nigrocapillus tavataan Perun keskiosista Boliviaan ja alalajia N. n. cadwaladeri Perun pohjoisosista. Linnun elinympäristöä ovat kosteat subtrooppiset ja lauhkeat vuoristometsät tyypillisesti noin 1 300–3 000 metrin korkeudella merenpinnasta. Hupputinamit kerääntyvät alueille, joissa kasvaa runsaasti bambuja. Lintu on todennäköisesti kaikkiruokainen ja sen tiedetään myövän muun muassa maahan pudonneita siemeniä.

Hupputinamikannan kooksi arvioidaan noin 200 000 sukukypsää yksilöä. Lajin kantaa uhkaavat erityisesti sopivien elinympäristöjen väheneminen metsien hakkuiden vuoksi. Hakkuut aiheuttavat myös eroosiota, mikä vähentää elinympäristöjen määrää edelleen.

Lähteet

Tinamilinnut
Sitruunaverbena

Sitruunaverbena (Aloysia citrodora) on verbenakasvien eli rautayrttikasvien heimoon kuuluva kasvi. Kasvista käytetään myös nimeä Lippia citriodora. Sitruunaverbena on vahvasti sitruuna-arominen yrtti, jonka lehtiä käytetään mausteeksi. Siitä saadaan myös verbenaöljyä. Sen versoihin kasvaa suikeita lehtiä kolmen kappaleen ryhminä. Se kukkii myöhään syksyllä, valkoiset tai siniset kukat ovat latvatähkissä. Sitruunaverbena kasvaa esimerkiksi suurissa ruukuissa. Se tuodaan talveksi sisätiloihin. Lämpimissä maissa, joissa sitä viljellään laajasti, kuten Keski- ja Etelä-Amerikassa, kasvi talvehtii ulkona. Sitruunaverbenaa voi lisätä pistokkaista.

Lähteet

Aiheesta muualla 
 ITIS: Aloysia citrodora 
 United States Department of Agriculture (USDA): Aloysia triphylla 
 Dr. Duke's Phytochemical and Ethnobotanical Databases: Aloysia citrodora 
 Gernot Katzer's spice pages: Lemon Verbena (Lippia citriodora) 

Verbenakasvit
Maaorjien vapauttaminen Venäjällä 1861

Maaorjien vapauttaminen Venäjällä 1861 oli ensimmäinen ja tärkein uudistus, joka toteutettiin Aleksanteri II:n valtakauden aikana Venäjällä. Siihen saakka talon­pojat olivat olleet maa­orjan asemassa, eikä heillä ei ollut omistusoikeutta maahan, jota he viljelivät. Venäjällä maaorjuus oli yleistä. Joissakin Venäjän osissa maaorjuus oli lakkautettu jo aikaisemmin.

Vuoden 1861 vapautus­manifesti julisti vapautuksen yksityisten kartanoiden maaorjille. Tällä käskyllä yli 23 miljoonaa ihmistä sai vapautensa. Maaorjille myönnettiin täydet vapaiden kansalaisten oikeudet: he saivat mennä naimisiin ilman maanomistajan suostumusta, omistaa omaisuutta ja omistaa yrityksen. Manifesti määräsi, että talonpojat voisivat ostaa maata vuokranantajilta. Kotitalouksien maaorjat olivat huonoimmassa asemassa, koska he saivat vapautensa, mutta eivät maata.

Georgiassa maa­orjien vapautus lykättiin vuoteen 1864. Valtion omistamat maaorjat vapautuivat vuonna 1866 ja saivat parempia ja suurempia tontteja.

Lähteet 

Venäjän keisarikunta
1861
Vapauttaminen Venäjällä
Melvillensalmi

Kanadassa on myös Melville Sound, joka on eri salmi.

Melvillensalmi (engl. Viscount Melville Sound) on salmi Kanadan arktisessa saaristossa. Se sijaitsee Melvillensaaren ja Victoriansaaren välissä.

Lähteet 

Kanadan salmet
Pagani Huayra

Pagani Huayra on Paganin vuodesta 2012 lähtien valmistama superauto, joka korvasi Pagani Zondan.

Huayra esiteltiin suurelle yleisölle Geneven autonäyttelyssä maaliskuussa 2011. Auton voimanlähteenä on Mercedes-AMG:n kehittämä 6,0-litrainen turboahdettu V12-moottori. Voimansiirtona on Xtracin valmistama seitsemänvaihteinen yksikytkiminen sekventaalivaihteisto. Huayran suunnittelleen Horacio Paganin mukaan autossa ei käytetä hieman nopeammin vaihtavaa kaksoiskytkinvaihteistoa siitä syystä, että se nostaisi auton painoa liikaa.

Avomalli Huayra Roadster esiteltiin Geneven autonäyttelyssä maaliskuussa 2017. Se on coupéa 80 kilogrammaa kevyempi. Autossa on irrotettava katto.

Huayra R 
Huayra R on uudelleen yhdessä HWA AG:n kanssa suunniteltu puhtaasti ratakäyttöön tarkoitettu erikoismalli, jossa perusmallista poiketen on vapaastihengittävä moottori. Huayra R:ää tullaan valmistamaan 30 kpl.

Lähteet

Aiheesta muualla 

Huayra
Superautot
2010-luvun autot
2020-luvun autot
Deftones (albumi)

Deftones on alternative metal -yhtye Deftonesin neljäs studioalbumi, joka julkaistiin vuonna 2003. Albumi on yhtyeen ja tuottaja Terry Daten viimeinen yhteistyö. Date toimi yhtyeen neljän ensimmäisen albumin tuottajan debyyttialbumi Adrenalinesta lähtien. Albumi on myynyt Yhdysvalloissa kultaa. Albumilta julkaistiin kaksi singleä, "Minerva" ja "Hexagram".

Tyyliltään albumi on edeltäjiinsä verrattuna erilainen, tunnelman ollessa huomattavasti synkempi ja raskaampi. Albumi kuitenkin sisältää myös kokeilevampia kappaleita kuten trip hop -kappale "Lucky You" ja "Anniversary of an Uninteresting Event". Albumin nimen piti olla alun perin Lovers, mutta yhtye päätti kuitenkin nimetä levyn myöhemmin omalla nimellään.

Kappaleet
Kaikki kappaleet Deftonesin säveltämiä, paitsi "Lucky You", jota säveltämässä oli myös DJ Crook.

Kokoonapano
Deftones
Stephen Carpenter – kitara
Chi Cheng – basso, taustalaulu
Abe Cunningham – rummut
Frank Delgado – samplaus ja koskettimet
Chino Moreno – laulu, kitara

Sertifikaatit

Aiheesta muualla 
 Deftones discogs.com -sivustolla

Lähteet 

Vuoden 2003 albumit
Deftones
Patrick Maroon

Patrick Maroon (s. 23. huhtikuuta 1988 St. Louis, Missouri, Yhdysvallat) on yhdysvaltalainen jääkiekkohyökkääjä ja kolminkertainen Stanley Cup-voittaja, joka pelaa NHL-joukkue Tampa Bay Lightningissa.

Pelaajaura 

Philadelphia Flyers varasi Maroonin  NHL:ään kuudennella kierroksella numerolla 161 vuoden 2007 varaustilaisuudessa.

Kauden 2010–2011 alussa, 30. lokakuuta Maroon siirrettiin syrjään Adirondack Phantomsin kokoonpanosta. 21. marraskuuta ilmoitettiin, että Maroon vaihdetaan yhdessä David Laliberten kanssa Anaheim Ducksiin. Tilalle Flyers sai Ducksilta hyökkääjä Rob Bordsonin ja puolustaja Danny Syvretin.

Lokakuussa 2020 Maroon teki Lightningin kanssa kaksivuotisen ja yhteensä 1,8 miljoonan dollarin arvoisen jatkosopimuksen.

Helmikuussa 2022 Maroon teki Lightningin kanssa kaksivuotisen jatkosopimuksen.

Tilastot

Lähteet

Viitteet 

Yhdysvaltalaiset jääkiekkoilijat
Tampa Bay Lightningin pelaajat
Philadelphia Flyersin varaamat pelaajat
Vuonna 1988 syntyneet
Elävät henkilöt
Pallotuhatjalkaiset

Pallotuhatjalkaiset (Glomeridae) on kaksoisjalkaisten luokkaan kuuluva heimo.

Ulkonäkö ja koko 

Ruumis on lyhyt. Jalkapareja on 17–23; koirailla enemmän kuin naarailla. Ruumiin ympärillä on kitiinirenkaat, joissa on selkä- ja vatsakilpi. Selkäkilvissä on yleensä värikkäitä kuvioita. Etuosassa selkäkilpi muodostaa selkälevyn, jota eläin käyttää apuna kaivautuessaan maahan. Pallotuhatjalkainen voi kiertyä pallon muotoon, kuten jotkut muutkin kaksoisjalkaiset.

Levinneisyys ja elinympäristö 

Afrikassa ja Australiassa tavataan Sphaerotherium-suvun lajeja, jotka ovat kookkaimpia pallotuhatjalkaisia. Euroopassa tavataan Glomeris-suvun lajeja.

Lisääntyminen 

Koirailla on raajoja jaokkeissa, joissa niitä ei naarailla ole. Nämä raajat ovat tarttumaelimiä, joilla koiras tarttuu kiinni naaraaseen parittelun aikana.

Lähteet 
 

Kaksoisjalkaiset
Viidakkohaukat

Viidakkohaukat (Leucopternis) on haukkojen (Accipitridae) heimoon kuuluva lintusuku.

Viidakkohaukkoihin kuuluvat lajit 
 Leucopternis albicollis valkohaukka
 Leucopternis kuhli amazonianviidakkohaukka
 Leucopternis lacernulatus brasilianviidakkohaukka
 Leucopternis melanops helmiselkähaukka
 Leucopternis occidentalis ecuadorinviidakkohaukka
 Leucopternis plumbeus tummaviidakkohaukka
 Leucopternis polionotus argentiinanviidakkohaukka
 Leucopternis princeps vuoriviidakkohaukka
 Leucopternis schistaceus siniviidakkohaukka
 Leucopternis semiplumbeus pikkuviidakkohaukka

Lähteet

Aiheesta muualla 
BirdLife Suomi ry: Maailman lintujen suomenkieliset nimet 2., uudistettu painos (2006) 
ITIS: Leucopternis 

Haukat
Valkohaukka

Valkohaukka (Leucopternis albicollis) on haukkojen heimon viidakkohaukkojen sukuun kuuluva lintulaji. Sitä tavataan Etelä- ja Keski-Amerikan maista Belizessä, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guianassa, Guatemalassa, Guyanassa, Hondurasissa, Meksikossa, Nicaraguassa, Panamassa, Perussa, Surinamessa, Trinidad ja Tobagossa sekä Venezuelassa.

Sen tärkeintä elinpiiriä ovat subtrooppiset ja trooppiset kosteat alavat metsät, mutta myös kuivat metsät ja kosteat vuoristometsät 1 500 metrin korkeuteen sekä viljellyt alueet. Populaation suuruudeksi arvioidaan 20 000–50 000 yksilöä. Amazonin alueen metsien hakkuun vuoksi populaation arvioidaan kuitenkin pienevän kolmessa sukupolvessa 25 prosenttia.

Lähteet

Haukat
Elinvoimaiset lajit
Fulham

Fulham on kaupunginosa Lontoon Hammersmith and Fulhamin piirissä. Sitä rajoittaa pohjoisessa Chelsea ja etelässä Thamesjoki. Fulham on Lontoon suosituimpia asuinalueita, ja siellä on Lontoon kalliimpia asuinrakennuksia, vaikka vielä 1700-luvulla kaupunginosa oli tunnettu paikkana, jossa kauppiaat tulivat juomaan, uhkapelaamaan ja asioimaan prostituoiduilla. Fulhamin alueella pelaa kaksi Englannin pääsarjan jalkapallojoukkuetta, Fulham FC ja Chelsea FC. Siellä on myös monia puistoja ja monia tunnettuja ravintoloita.

Lähteet

Aiheesta muualla 

Hammersmith and Fulham
Lontoon kaupunginosat
Luvattu maa (täsmennyssivu)

Luvattu maa tarkoittaa seuraavia asioita:

 Kanaaninmaa, israelilaisten ”luvattu maa” Raamatussa
 Luvattu maa, Hilja Haahden romaani vuodelta 1925
 Luvattu maa, Immi Hellénin kristillisaiheinen näytelmä, johon Armas Järnefelt sävelsi musiikin
 Luvattu maa (), Paul Bourget’n romaani vuodelta 1892
 Luvattu maa (), Władysław Reymontin romaani vuodelta 1898
 Luvattu maa (), Alvilde Prydzin romaani vuodelta 1902
 Luvattu maa (), Einar Kárasonin romaani vuodelta 1991
 Luvattu maa (), Reymontin romaaniin perustuva Andrzej Wajdan elokuva vuodelta 1974
 Luvattu maa (), yhdysvaltalaisen Enkelin kosketus -televisiosarjan spin-off-sarja vuosilta 1996–1999
 Luvattu maa (), brittiläinen minitelevisiosarja vuodelta 2011
 Lupang Hinirang (), Filippiinien kansallislaulu.
Luvattu maa (engl. A Promised Land), on Yhdysvaltain 44. presidentin Barack Obaman kolmas kirja ja muistelmateos vuodelta 2020
Varsinaiset katkat

Gammaridae  on katkojen lahkoon kuuluva äyriäisheimo, johon kuuluu noin 20 sukua ja useita satoja lajeja pohjoisen pallonpuoliskon merissä ja sisävesissä eläviä, yleensä sentin-parin pituisia äyriäisiä.  Suomessa esiintyy kahdeksan sukuun Gammarus kuuluvaa lajia.

Viitteet 

 

Katkat
Party and play

Party and play (PNP tai PnP) tai chemsex on tiettyihin päihteisiin liittyvä ilmiö ja käsite, johon kuuluu stimuloivan huumeen nauttiminen ja sitä seuraava intensiivinen, tunti- tai jopa vuorokausien taukoamaton seksi ryhmissä, pareissa tai virtuaalisesti. PnP-harrastajat hakevat samanmielistä seuraa tätä nimenomaista tarkoitusta varten. Merkittävimmät PnP-alakulttuuriin yhdistettävät huumeet ovat metamfetamiini ja crack. PnP-harrastajat käyttävät tehokkaasti hyväkseen sosiaalista mediaa, jossa on syntynyt verkostoja ja applikaatioita jotka edesauttavat PnP-henkisen seuran (ja asiaan kuuluvien huumeiden) löytämistä.

PnP käsitteenä liittyy usein, muttei ainoastaan, alakulttuuri-ilmiönä miesten väliseen seksiin.

Lähteet

Aiheesta muualla 
 "Party and Play" - LIFE OR METH
 Chemsex suomalaisessa homoyhteisössä Miesten kesken 5.2.2018.
 Chemsex Päihdelinkki 5.3.2018.
 Homoseksibileissä metamfetamiini ei ole narkomaanin merkki – huumeilla lisätään nautintoa ja lääkitään ulkopuolisuuden tunnetta Yle 26.4.2018.

Päihteet
Homoseksuaalisuus
Sven Petter Dahlbeck

Sven Petter Gerhard Dahlbeck (3. lokakuuta 1822 Raahe – 9. tammikuuta 1890 Helsinki) oli suomalainen opettaja ja ammattiopetuksen uudistaja.

Dahlbeckin vanhemmat olivat tullinhoitaja Pehr Gerhard Dahlbeck ja Anna Brita Gadelius. Hän tuli ylioppilaaksi 1841, opiskeli Saksassa ja toimi sitten opettajana Turun teknillisessä reaalikoulussa 1850-1854 ja vuodesta 1874 Helsingin ammattikoulussa. Dahlbeck toimitti 1853-1854 Teknisk Tidskrift -lehteä ja 1855 mallilehteä käsityöläisille. Hän myös kirjoitti ahkerasti lehtiin nimimerkillä ”-k”. Dahlbeckin julkaisema kirjanpidon oppikirja Kort lärobok uti enkel bokföring, till skolornas och allmänhetens tjenst (1876) käännettiin suomeksi. Hän oli jäsen 1856 asetetussa komiteassa, joka pyrki edistämään koti- ja tehdasteollisuutta, mihin liittyen hän muun muassa esitti suunnitelman teknillisen opetuksen uudistamiseksi. Siihen sisältyivät iltakoulut käsityöläisille, erikoisopetus teknillisissä reaalilukioissa ja yliopiston yhteydessä toimiva teknologinen opisto. Viimeksi mainittua vastusti muun muassa J. V. Snellman eikä se saanut muutenkaan kannatusta. Vuoden 1858 asetuksessa toteutettiin silti monia Dahlbeckin ajatuksia, mikä merkitsi käännettä Suomen ammattiopetuksen historiassa.

Dahlbeckin puoliso vuodesta 1863 oli Augusta Rosina Wahlström (k. 1929).

Lähteet 
  Sivu 136.

Aiheesta muualla
  Viitattu 29.12.2013.

Suomalaiset opettajat
Suomalaiset toimittajat
Vuonna 1822 syntyneet
Vuonna 1890 kuolleet
Bélapaïsin luostari

Bélapaïsin luostari (Bellapáisin luostari, , ) on entinen luostari, joka sijaitsee Bélapaïsin kylässä Kyproksen saaren pohjoisosassa.

Bélapaïsin luostarin perusti keskiajalla 1200-luvulla premonstratenssien veljeskunta. Luostarin nimi on peräisin ranskan kielestä ja tarkoittaa ”Rauhan luostaria”. Se on antanut nimensä koko Bélapaïsin kylälle. 1300-luvulla rakennettiin luostarin piha korkeine kaariholveineen sekä gallerioineen.

Luostari on rakennettu Pentadáktylos-vuoriston pohjoisrinteeseen. Rakennuskokonaisuus edustaa goottilaista arkkitehtuuria. Luostari on nykyisin lähes kokonaan raunioitunut. Vain sen kirkko on säilynyt. Kirkon salissa järjestetään nykyisin konsertteja. Salin takaseinässä olevat luodinreiät ovat peräisin brittisotilaiden ampumaharjoitteluista.

Lähteet

Aiheesta muualla 

 Bellapais Abbey (Abbaye de la Paix). North Cyprus. 
 North Cyprus International Bellapais Music Festival. 

Kyproksen luostarit
Kyrenian alue
Ylläs – huipulla tuulee

Ylläs – huipulla tuulee on suomalainen televisiosarja, jonka ensimmäinen tuotantokausi alkoi Sub-kanavalla 20. syyskuuta 2012. Sarjan toinen tuotantokausi alkoi 9. lokakuuta 2013. Sarjassa seurataan Yllästunturin arkea sekä henkilökunnan että tunturilla vierailevien asiakkaiden näkökulmasta.

Henkilöt 
 Sampo Kaulanen, Kyläkauppias
 Jouni Talvinen
 Antti Ricard Suvanto, Bar Kaapin ravintolapäällikkö
 Pate Pollari, 84, Jyväskylä, Hiihdonopettaja
 Tytti Veräväinen, 21, Hyvinkää, Hiihdonopettaja
 Heini Jokinen, 30, Rovaniemi (nykyisin Helsinki), Hiihdonopettaja
 Minna Rask, 39, Äkäslompolo, Kahvilayrittäjä
 Keijo Taskinen, 47, Äkäslompolo, Valokuvaaja ja kahvilayrittäjä
 Kati Ollila, 36, Muurmansk, Taksinkuljettaja
 Reijo Angeria, 50, Tornio, Ravintoloitsija
 Eeva Kaulanen, 49, Sodankylä, Ravintolapäällikkö
 Johanna ja Tomi, Safariyrittäjät
 Anna, Jooel ja Tommi, Eräopasopiskelijat
 Miriikka
 Eero, Gondolityöntekijä
 Aki, Japani-opas
 Olli-Matti, Rinnemies
 Harri
 Minttu
Teltanpystyttäjä Jose

Ensimmäinen tuotantokausi

Toinen tuotantokausi

Lähteet

Aiheesta muualla 
 Ylläs - Huipulla tuulee Facebook-sivut

2010-luvun televisiosarjat
Suomalaiset tositelevisiosarjat
Farmi (televisiosarja Nelosella)

Farmi on suomalainen tositelevisiosarja, jonka ensimmäinen jakso esitettiin Nelosella 3. helmikuuta 2014. Ohjelman juontajana toimii Ellen Jokikunnas. Sarjassa seurataan kahdentoista ihmisen pärjäämistä 50 päivän ajan maatilalla, jossa mikään ei ole muuttunut sataan vuoteen. Kaikista pisimpään maatilalla pärjännyt sai palkinnoksi 30 000 euroa. Ohjelmaformaatin kehittäjänä on toiminut ruotsalainen Strix-yhtiö ja se on nähty jo yli 40 maassa.

Ensimmäinen tuotantokausi 
Ensimmäinen tuotantokausi esitettiin Nelonen-kanavalla 3. helmikuuta 2014 alkaen.  Farmin voitti 22-vuotias Sanni.  Farmin kilpailijoina olivat:

 Tuulikki, 66
 Sebastien, 22
 Suvi, 32
 Sini, 18
 Seida
 Sanni, 22
 Jenni, 28
 Vesa, 42
 Juha-Pekka, 60
 Joni, 23
 Mika, 41
 Marko, 43

Lähteet 

2010-luvun televisiosarjat
Tositelevisiosarjat
Suomalaiset televisiosarjat
Pöllisen möhläyksiä

Pöllisen möhläyksiä oli Metsälehdessä vuosina 1950–1969 julkaistu sarjakuva, jota piirsi metsänhoitaja ja pilapiirtäjä Aarno Liuksiala. Nelikuvaiset sarjakuvastripit olivat paljolti lehden lukijoiden ideoihin perustuvia. Yksittäisiä strippejä ehti ilmestyä noin 800.

Sarjakuvan päähenkilö Pöllinen on hölmöläisten kaltainen hahmo, joka muun muassa ymmärtää kielikuvat ja muut sanonnat kirjaimellisesti. Kun joku moittii häntä huonon kirveen ostamisesta ja kehottaa ”purkamaan kaupan”, Pöllinen lähtee sorkkaraudan kanssa panemaan kirveen myynyttä kaupparakennusta matalaksi.

Vuonna 1955 tehtiin Pöllis-aiheesta lyhytfilmi Metsä-Eemeli ja Pöllinen. Se oli sarjakuvan hahmoihin perustuva opetuselokuva metsänhoidosta. Siinä poika lukee illalla Pöllistä, ja yöllä sarjakuvahahmot heräävät eloon pojan unissa. Filmin alussa nähdään Aarno Liuksiala piirtämässä. Käsikirjoittajana toimi Liuksiala ja kuvaajana Sulo Tammilehto.

Lähteet

Kirjallisuutta
Pöllisen möhläyksiä, piirtänyt Aarno Liuksiala, Helsinki: Saariston kirjapaino 1961.
Virtanen Pekka: Kynä käy. Aarno Liuksiala, taiteilija ja metsämies. Metsälehti-kustannus 2003. ISBN: 9525118525.

Aiheesta muualla
Sarjakuvakirjan kansikuvan painolaatta vuodelta 1961 Metsämuseo Luston kokoelmissa

Suomalaiset sarjakuvat
Nalle (täsmennyssivu)

Nalle voi viitata muun muassa seuraaviin:
Karhu 
Teddykarhu

Fiktiivisiä hahmoja:
Maailman vahvin Nalle eli Bamse, sarjakuvahahmo 
Nalle Luppakorva, nukkeanimaatiohahmo
Nalle Puh, satuhahmo
Puuha-Nalle, maskotti
Rasmus Nalle, sarjakuvahahmo
Sinisen talon nalle, lastenohjelma
Ti-Ti Nalle, satuhahmo
Uppo-Nalle, satuhahmo
Veli Nalle, sarjakuvahahmo
Zeina ja Nalle, nuortenkirjasarja

Henkilöitä:
Juha "Nalle" Ahokas (s. 1969), suomalainen painija
Erik "Nalle" Berner (1922–2011), suomalainen liikemies
Nalle Lehtonen (1951–2013), suomalainen trumpetisti
Björn "Nalle" Nyberg (1933–2010), suomalainen veneenrakentaja
Marko "Nalle" Rajala (s. 1970), suomalainen jalkapalloilija
Nalle Valtiala (s. 1938), suomenruotsalainen kirjailija
Jussi "Nalle" Viljanen, suomalainen pesäpallon pelinjohtaja
Nalle Virolainen (s. 1958), suomalainen kuvataiteilija
Björn "Nalle" Wahlroos (s. 1952), suomalainen professori ja sijoittaja 
Nalle Österman (s. 1973), suomalainen toimittaja

Täsmennyssivut
Suomen Ammattivalmentajat SAVAL

Suomen Ammattivalmentajat SAVAL on vuonna 2002 perustettu akavalainen palvelu- ja edunvalvontajärjestö (ammattiliitto) urheiluvalmentajille ja muille valmennustehtävissä toimiville henkilöille. Jäseneksi voi liittyä myös opiskelija tai yrittäjä. SAVALin toiminta keskittyy valmentajien ammatilliseen edunvalvontaan, jäsenpalveluihin, valmentajien ammatillisen koulutuksen kehittämiseen sekä valmentajien yhteiskunnallisen aseman parantamiseen.

SAVAL on Yksityisalojen Esimiehet ja Asiantuntijat YTYn jäsenyhdistys sekä Akavan ja neuvottelujärjestö Ylemmät Toimihenkilöt YTN:n jäsen ja toimii läheisessä yhteistyössä Suomen Valmentajat ry:n kanssa. Vuoden 2018 alussa SAVALissa oli 930 jäsentä.

Historia 

 2002: Valmentaminen ammattina Suomessa 2002 -selvitys (Suomen Valmentajat ja Kilpa- ja huippu-urheilun tutkimuskeskus KIHU). SAVAL perustettiin 24.9.2002. SAVALin ensimmäinen pj. Erkka Westerlund ja ensimmäinen asiamies Suomen Valmentajat ry:n toiminnanjohtaja Antero Kujala. Toimisto YTYn tiloissa Helsingin Itä-Pasilassa.
 
 2004: Suomen Valmentajat palkkaa kaksi toimihenkilöä, joiden tehtävänkuvissa myös SAVALin asioita. Valmentaja- ja ohjaajakoulutuksen (VOK) selvitys

 2005: SAVAL allekirjoittaa liityntäpöytäkirjan Urheilujärjestöjä koskevaan työehtosopimukseen. SAVALille valtakunnallinen luottamusmies

 2006: Liikunnanohjaajat mukaan jäseniksi. Valmentajan ammattitutkinto tutkintorakenteeseen. Valmentajan ammatti- ja erikoisammattitutkintojen perusteet kirjoitetaan

 2007: SAVALin puheenjohtajaksi Anuliisa Uotila. Valmentajien palkkasuositukset

 2008: Toimisto SLU-talolle Helsingin Länsi-Pasilaan. Antero Kujala osa-aikaiseksi toiminnanjohtajaksi

 2009: Valmentajien TES yleissitovaksi. Eero Saarinen osa-aikaiseksi toiminnanjohtajaksi

 2011: SAVAL Yksityisalojen Esimiehet ja Asiantuntijat YTYn jäsenyhdistykseksi. Toimisto YTYn tiloihin Helsingin Itä-Pasilaan, operatiivinen toiminta YTYn henkilöstöllä. Pekka Potinkara SAVALin toiminnanjohtajaksi

 2012: SAVALin 10-vuotisjuhla Urheilumuseolla 29.11.2012

 2012: Toinen Valmentaminen ammattina Suomessa –selvitys (SAVAL, Suomen Valmentajat ja KIHU). SAVAL mukana yhteiseurooppalaisessa CoachNet-hankkeessa

 2013: Valmentajien eettiset ohjeet –työ käynnistyy

 2014: Valmentajan ammatti- ja erikoisammatutkintojen uudet perusteet kirjoitetaan

 2015: SAVALin puheenjohtajaksi uudelleen Erkka Westerlund

 2016: Kolmas Valmentaminen ammattina Suomessa -selvitys (SAVAL, Suomen Valmentajat, KIHU)

 2017: SAVALin 15. toimintavuosi. Valmentajien Kunniagalleria (Hall of Coaching Excellence) julkistetaan netissä osoitteessa www.valmentajienkunniagalleria.fi Suomen Valmentajat, SAVAL, Olympiakomitea, Urheilumuseo, Opetus- ja kulttuuriministeriö)

 2019: Raino Nieminen SAVALin toiminnanjohtajaksi

Aiheesta muualla 
 saval.fi

Yksityisalojen Esimiehet ja Asiantuntijat YTY
ReStart (tapahtuma)

ReStart oli syksyisin Kuopiossa järjestettävä yksipäiväinen kristillinen festivaali. Viimeinen ReStart järjestettiin vuonna 2018. Tapahtumapaikkana toimii Kulttuuriareena 44 (Kauppakatu 44). ReStartin järjestäjiä olivat kristilliset järjestöt Kuopion OPKO, Pohjois-Savon ev. lut. Kansanlähetys ja Suomen luterilainen evankeliumiyhdistys (Sley) (sekä Suomen Raamattuopisto vuoteen 2016 saakka). ReStart-tapahtuma perustettiin vuosina 2006-2011 järjestettyjen Älä pelkää -tapahtumien pohjalta.

Historia: bändit ja esiintyjät

ReStart 2018 
 SAVE
 Audile
 NNS
 Miika Korkatti

ReStart 2017 
 Great Wide North
 Prinssi Jusuf
 Park 7
 Seppele

ReStart 2016 
 GFM
 Herz
 Mikaveli

ReStart 2015 
 Mikaveli
 Kls.
 Vanamo

ReStart 2014 
 Immanuel
 Kontrol
 Park 7
 Henna E
 Juha Heiskanen

ReStart 2013 
 Ruudolf
 Idän Ihmeet
 Miriam
 Pro Fide Duo

ReStart 2012 
 Great Wide North
 Saraste
 Kontrol

Älä pelkää -tapahtumat 
Älä pelkää -tapahtuma järjestettiin yhteensä viidesti (2006-2011). Tapahtumapaikkana oli Savon Ammatti- ja aikuisopisto (Presidentinkatu 1). Järjestäjätahoihin kuului Suomen ev. lut. Kansanlähetyksen ja OPKOn lisäksi myös Kuopion evankelisluterilainen seurakuntayhtymä (sekä Suomen Lähetysseura). Vuoden 2011 jälkeen järjestäjätahoissa tapahtui merkittäviä muutoksia, joiden seurauksena tapahtumaa päätettiin jatkaa uudistuneella profiililla ja nimellä. Samalla vaihtui myös tapahtumapaikka.

Älä pelkää 2011 
 HB
 Punainen Lanka
 Popo Salami
 Jussi Miettinen (puhuja)

Älä pelkää 2010 
 Kaemo
 Mgth
 Egoeimi
 Kalevi Lehtinen (puhuja)
 Mikko Vaismaa (koomikko)

Älä pelkää 2009 
 HB
 kls.
 Päivö Parviainen (puhuja)
 Päivi Niemi (puhuja)

Älä pelkää 2008 
 The Rain
 Kidman
 Ilkka Puhakka (puhuja)
 Stand Up -saarnaajat (juontaja/koomikko)

Älä pelkää 2007 
 TERA
 Think Twice
 Ichtus
 Jarkko Maukonen

Älä pelkää 2006 
 The Rain
 HB

Lähteet 
http://www.restart-tapahtuma.fi
http://www.alapelkaa.net/

Viitteet 

Kuopion tapahtumat
Megami Tensei

Megami Tensei () on japanilainen roolipelisarja. Sarjan ensimmäinen peli, Digital Devil Story: Megami Tensei, julkaistiin vuonna . Se perustuu vuotta aiemmin ilmestyneeseen Aya Nishitanin samannimiseen romaaniin. Pelisarjalle on myöhemmin alkanut tulla useita spin-off -sarjoja.

Useimmissa peleistä on päähenkilönä hiljainen protagonisti (), jolla ei ole äänitettyä dialogia (lukuun ottamatta joitakin lyhytkestoisia äännähdyksiä) ja jonka persoonallisuus perustuu täysin pelaajan tekemiin valintoihin.

Sarjaan on tehty myös anime-sarjoja sekä manga-sarjakuvia.

Sarjan pelit

Pääsarja 
Digital Devil Story: Megami Tensei (1987)
Digital Devil Story: Megami Tensei II (1990)

Shin Megami Tensei 
Shin Megami Tensei (1992)
Shin Megami Tensei II (1994)
Shin Megami Tensei if... (1994)
Shin Megami Tensei III: Nocturne (2003)
Shin Megami Tensei: Strange Journey (2009)
Shin Megami Tensei IV (2013)
Shin Megami Tensei IV: Apocalypse (2016)
Shin Megami Tensei V (2021)

Devil Summoner 
Shin Megami Tensei: Devil Summoner (1995)
Shin Megami Tensei: Devil Summoner: Soul Hackers (1997)
Shin Megami Tensei: Devil Summoner: Raidou Kuzunoha vs. The Soulless Army (2006)
Shin Megami Tensei: Devil Summoner 2: Raidou Kuzunoha vs. King Abaddon (2008)
Soul Hackers 2 (tulossa 2022)

Persona 
Revelations: Persona (1996)
Persona 2: Innocent Sin (1999)
Persona 2: Eternal Punishment (2000)
Shin Megami Tensei: Persona 3 (2006)
Shin Megami Tensei: Persona 3 FES (2007)
Shin Megami Tensei: Persona 3 Portable (2009), käsikonsolit
Shin Megami Tensei: Persona 4 (2008)
Shin Megami Tensei: Persona (2009), käsikonsolit
Shin Megami Tensei: Persona 2: Innocent Sin (2011), käsikonsolit
Shin Megami Tensei: Persona 2: Eternal Punishment (2012), käsikonsolit
Persona 4: Golden (2012), käsikonsolit
Persona 4 Arena (2012)
Persona 4 Arena Ultimax (2013)
Persona Q: Shadow of the Labyrinth (2014), käsikonsolit
Persona 4: Dancing All Night (2015), käsikonsolit
Persona 5 (2016)
Persona 3: Dancing in Moonlight (2018)
Persona 5: Dancing in Starlight (2018)
Persona Q2: New Cinema Labyrinth (2018), käsikonsolit
Persona 5 Royal (2019)
Persona 5 Strikers (2020)
Persona 6 (TBA)

Digital Devil Saga 
Shin Megami Tensei: Digital Devil Saga (2004)
Shin Megami Tensei: Digital Devil Saga 2 (2005)

Devil Survivor 
Shin Megami Tensei: Devil Survivor (2009)
Shin Megami Tensei: Devil Survivor 2 (2011)

Muut 
Megami Tensei Gaiden: Last Bible (1992)
Majin Tensei (1994)
Jack Bros. (1995)
Shin Megami Tensei: Devil Children (2000–2004)
Shin Megami Tensei: NINE (2002)
Shin Megami Tensei: Imagine (2007)
Tokyo Mirage Sessions ♯FE (2015)
Shin Megami Tensei: Liberation Dx2 (2018)

Anime

Animaatiosarjat
Persona: Trinity Soul (2008)
Persona 4: The Animation (2011–2012)
Devil Survivor 2: The Animation (2013)
Persona 4: The Golden Animation (2014)
Persona 5: The Animation (2018–2019)

Elokuvat
Digital Devil Story: Megami Tensei (1987)
Persona 3 The Movie:
#1: Spring of Birth (2013)
#2: Midsummer Knight’s Dream (2014)
#3: Falling Down (2015)
#4: Winter of Rebirth (2016)
Persona 5: The Animation – The Day Breakers (2016)

Lähteet

Aiheesta muualla 

Mangasarjat
Animesarjat
Eidfjorden

Eidfjorden on Hardangerinvuonoon kuuluva sivuvuono Hordalandin läänissä Norjassa.

Vuonon itäosan rannalla sijaitsee Eidfjordin taajama, jonka kohdalla vuonosta kaartuu kapeampi lahti, Simadalsfjorden, kohti koillista. Eidfjorden-vuonosta, Simadalsfjorden mukaan lukien, erkanee kolme suurempaa laaksoa: Simadal, Måbødalen ja Hjølmadalen.

Lähteet

Aiheesta muualla 

Norjan vuonot
Ullensvang
Ulvik
Eidfjord
Bélapaïs

Bélapaïs (, ) on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Girnen alueeseen. Kyproksen tasavallan pakolaishallinnossa se kuuluu Kyrenian alueeseen. Kylän väkiluku on 918 (2011).

Bélapaïs sijaitsee Pentadáktylos-vuoriston pohjoisrinteessä lähellä Kyrenian kaupunkia. Kylän nimi on peräisin Bélapaïsin luostarista, jonka nimi puolestaan on peräisin ranskankielisestä nimestä ”Rauhan luostari” (Abbaye de la Paix). Kylän nimi esiintyy translitteroituna kreikaksi useissa muodoissa, paitsi Bélapaïs (Μπέλαπαϊς) myös Béllapaïs (Μπέλλαπαϊς), Belapáis (Μπελαπάις), Bellapáis (Μπελλαπάις), Béla-Páis (Μπέλα-Πάις), Bélla-Páis (Μπέλλα-Πάις), Pélapaïs (Πέλαπαϊς) ja Péllapaïs (Πέλλαπαϊς).

Bélapaïsin goottilaistyylinen luostari, jonka vanhimmat osat ovat 1200-luvulta, on suosittu nähtävyys. Sen kirkkosalissa järjestetään konsertteja. Bélapaïsin kylän kuuluisin asukas on ollut englantilainen kirjailija Lawrence Durrell, joka asui siellä vuosina 1953–1956. Aikaa kuvaa hänen omaelämäkerrallinen teoksensa Bitter Lemons.

Lähteet

Aiheesta muualla 

Kyproksen kylät
Kyrenian alueen asutut paikat